Държавен вестник, бр. 107, 2013 г., стр. 39

БРОЙ  107	
Д Ъ Р Ж А В Е Н  В Е С Т Н И К 	
СТР.  39  
ляния от площадката на АЕЦ „Козлодуй“ по 
чл. 37 от Договора за Евратом; 
7. участва в аварийния екип на председа-
теля на агенцията за реагиране при ядрена 
или радиационна авария и при трансграничен 
пренос на радиоактивни вещества;
8. участва в анализа и разследването на 
инциденти и аварии в ядрени съоръжения и 
обекти с източници на йонизиращи лъчения; 
9. предлага възлагане на проучвания, 
анализи и експертизи, свързани с оценка на 
радиационната защита в ядрени съоръжения и 
обекти с източници на йонизиращи лъчения;
10. води регистрите на издадените разре-
шения и лицензии за дейности с източници 
на йонизиращи лъчения;
11. води отчет и контрол на използваните 
и съхраняваните радиоактивни източници в 
страната;
12. участва в подготовката на националния 
доклад за изпълнението на задълженията, 
произтичащи от Единната конвенция по 
безопасност при управление на отработеното 
гориво и безопасност при управление на ра-
диоактивните отпадъци и от Конвенцията за 
ядрена безопасност, както и в подготовката 
на докладите по двустранните договори в 
областта на безопасното използване на яд-
рената енергия;
13. участва в подготовката на ежегодния 
доклад за дейността на агенцията и за със-
тоянието на ядрената безопасност и радиаци-
онната защита;
14. разработва проекти на вътрешни пра-
вила и други вътрешни актове, свързани с 
осигуряване качеството на изпълняваните от 
дирекцията дейности;
15. участва в разработването на норматив-
ни документи по прилагането на Закона за 
безопасно използване на ядрената енергия, 
включително предлага изменения и допъл-
нения в тях при необходимост;
16. оценява радиационната обстановка в 
контролираната зона и надзираваната зона 
на ядрени съоръжения и обекти с източници 
на йонизиращи лъчения, както и в зоната за 
превантивни защитни мерки и наблюдаваната 
зона около ядрени съоръжения;
17. участва в текущата работа, свързана с 
подготовката и изпълнението на програми 
и проекти за подпомагане на агенцията, 
финансирани по линия на международното 
сътрудничество;
18. подготвя материали, обобщава инфор-
мация, извършва анализи и изготвя експертни 
оценки във връзка с управлението на фонд 
„Радиоактивни отпадъци“ и на фонд „Извеж-
дане от експлоатация на ядрени съоръжения“; 
19. участва в подготовката на анализи, ста-
новища, доклади, информации и отчети, както 
и в разработването на официалната позиция 
на агенцията по въпроси от компетентността 
на дирекцията, произтичащи от членството на 
Република България в Европейския съюз, и при 
необходимост осигурява участие в дейността 
на съответните работни групи, комитети и 
институции на Европейските общности; 
20. следи и анализира документите на 
МААЕ и документите на Европейския съюз 
по въпроси от компетентността на дирекцията 
и прави съответни предложения за промени 
в националните и вътрешноведомствените 
документи и практики;
21. осъществява взаимодействие със спе-
циализираните контролни органи в областта 
на радиационната защита.
Чл. 21. (1) Дирекция „Международно съ-
трудничество“ подпомага председателя на 
агенцията по въпросите, свързани с между-
народните отношения.
(2) Дирекция „Международно сътрудни-
чество“:
1. организира и координира сътрудничест-
вото в областта на безопасното използване на 
ядрената енергия и йонизиращите лъчения и 
безопасното управление на РАО и отработе-
ното гориво с международните организации 
и със страните, с които има сключени дву-
странни договори;
2. организира подготовката на проекти на 
международни договори за сътрудничество 
с други държави в областта на безопасното 
използване на ядрената енергия и йонизира-
щите лъчения и безопасното управление на 
РАО и отработеното гориво;
3. организира подготовката и участието на 
българската делегация в сесиите и заседанията 
на ръководните органи на международните 
организации; 
4. координира работата, свързана с изпъл-
нението на задълженията на АЯР, произтича-
щи от членството на Република България в 
МААЕ и в Европейския съюз, в областта на 
безопасното използване на ядрената енергия 
и йонизиращите лъчения и при управлението 
на РАО и отработеното гориво и предлага на 
председателя представители на агенцията за 
участие в дейността на съответните съвети, 
комитети и работни групи;
5. организира и администрира дейностите, 
произтичащи от функциите на пълномощ-
ния представител на Република България в 
ОИЯИ – Дубна;
6. организира и участва в работата по 
изготвянето на националните доклади за 
изпълнение на задълженията на Република 
България, произтичащи от Конвенцията за 
ядрена безопасност и от Единната конвенция 
за безопасност при управление на отработено 
гориво и за безопасност при управление на 
радиоактивни отпадъци;
7. подготвя становища и информации 
относно изпълнението на международните